বিমানবিহারী মজুমদার নিতাই বৈষ্ণব পদাবলী মিলনসাগর Bimanbihari Majumdar Nitai Baishnab Padabali MILANSAGAR
কবি বিমানবিহারী মজুমদার, ভাগবতরত্ন - জন্মগ্রহণ করেন নদীয়া জেলার কুমারখালিতে। পিতা
সাহিত্যিক শ্রীশচন্দ্র মজুমদার।
কবি নবদ্বীপ হিন্দুর স্কুল থেকে ১৯১৭ সালে ম্যাট্রিক পাশ করে বহরমপুর কৃষ্ণনাথ কলেজ থেকে ইতিহাসে
দ্বিতীয় স্থান অধিকার করে স্নাতক হন। ১৯২৩ সালে তিনি ইতিহাসে, এম.এ পরীক্ষায় প্রথম শ্রেণীতে দ্বিতীয়
স্থান অধিকার করেন। এরপর তিনি অর্থনীতিতেও এম.এ. পাশ করে পাটনা বি.এন. কলেজে ইতিহাস ও
অর্থনীতিতে অধ্যাপক হিসেবে যোগদান করেন।
এই কলেজে অধ্যাপনাকালে তিনি “History of Political Thought : From Rammohun to Dayananda : 1821-84”
এবং এরই সাথে এর সহায়ক গ্রন্থ “History of Religious Reformation in India in the Nineteenth Century” গ্রন্থ
রচনা করে ১৯৩২ সালে প্রেমচাঁদ রায়চাঁদ বৃত্তি লাভ করেন।
তাঁর “চৈতন্যচরিতের উপাদান” গবেষণা গ্রন্থ বাংলায় রচনা করে ১৯৩৭ সালে, তিনি কলকাতা বিশ্ববিদ্যালয়
থেকে পি.এইচডি. হন। বাংলায় রচিত কোনো গবেষণা গ্রন্থ এই প্রথম এই সম্মান লাভ করে।
ব্যবহারিক ক্ষেত্রে ইতিহাস ও অর্থনীতিতে পাণ্ডিত্য ও প্রতিষ্ঠা অর্জন করলেও বৈষ্ণব সাহিত্যের  বহু
মূল্যবান গ্রন্থ ও সংকলন তিনি রচনা ও সম্পাদনা করেছেন। তিনি বৈষ্ণব সমাজে একজন শীর্ষস্থানীয় শ্রদ্ধেয়
ব্যক্তি ছিলেন। বৈষ্ণব ধর্ম ছাড়া তিনি অন্যান্য বিষয়েও গ্রন্থ রচনা করে গিয়েছেন।
জীবনের অধিকাংশ সময় তিনি পাটনাতেই কাটান। ১৯৪৫ সালে তিনি আরায় হরপ্রসাদ জৈন কলেজের
অধ্যক্ষ হন। ১৯৫২ সালে তিনি বিহার বিশ্ববিদ্যালয়ের কলেজ-পরিদর্শক নিযুক্ত হন। ১৯৫৯ সালে তিনি
অবসর গ্রহণ করেন।  ১৯৬৫ থেকে আমৃত্যু তিনি পাটনা  বিশ্ববিদ্যালয়ের ইউ.জি.সি. গবেষক অধ্যাপক
ছিলেন।
তাঁর সংকলিত গ্রন্থের মধ্যে রয়েছে বঙ্গীয় সাহিত্য পরিষৎ থেকে প্রকাশিত “চণ্ডীদাসের পদাবলী” (১৯৬০),
কলকাতা বিশ্ববিদ্যালয় থেকে প্রকাশিত “গোবিন্দদাসের পদাবলী ও তাঁহার যুগ” (১৯৬১), “যোড়শ শতাব্দীর
পদাবলী সাহিত্য” (১৯৬১), “পাঁচশত বত্সরের পদাবলী” (১৯৬১), বিশ্বনাথ চক্রবর্তী বা পদকর্তা রামগোপাল
দাসের “শ্রীশ্রীক্ষণদাগীতচিন্তামণি” প্রভৃতি।
তিনি কেবল বৈষ্ণব গ্রন্থ সম্পাদনা করেই ক্ষান্ত হন নি। তাঁর সম্পাদিত “পাঁচশত বত্সরের পদাবলী” গ্রন্থের
পরিশিষ্টে তিনি, সমৃদ্ধিমান্ সম্ভোগ পর্যায়ে কুরুক্ষেত্রে রাধাকৃষ্ণের মিলন লীলার পদাবলী গীত রচনা করেছেন।
আমরা তা সম্পূর্ণরূপে এখানে তুলে দিলাম। পরিশিষ্টের মুখবন্ধে তিনি লিখেছেন . . .
“সমৃদ্ধিমান্ সম্ভোগ পর্যায়ে কুরুক্ষেত্রে রাধাকৃষ্ণের মিলন একটি বিশেষ লীলা। এটি গীত না হইলে চৌষট্টি
রসের কীর্তন পূর্ণ হয় না ; অথচ এ বিষয় কোনো পদ নাই। তাই নিতান্ত অক্ষম হইলেও সংকলয়িতা তাঁহার
গুরুদত্ত নাম, নিতাই ভণিতা দিয়া আধুনিক ভাষায় কয়েকটি পদ রচনা করিয়াছেন। কুরুক্ষেত্রের যুদ্ধের
অনেক আগে, সনাতন গোস্বামীর মতে রাজসূয় যজ্ঞের পরে (শ্রীমদ্ভাগবতের বৃহদ্বৈষ্ণবতোষণী টীকা ১০।৮২।
১), কিন্তু শ্রীজীব গোস্বামীর মতে রাজসূয়ের পূর্বে ( শ্রীকৃষ্ণ সন্দর্ভ ১৭৪ ), সূর্যগ্রহণ উপলক্ষে সমাগত শ্রীকৃষ্ণের
সহিত ব্রজের গোপগোপীদের দেখাসাক্ষাৎ হইয়াছিল।”
উপরোক্ত বিষয়ে, তাঁর রচিত সবক'টি পদ (৯টি) মিলনসাগরে, এই পাতায় তুলে দিয়েছি।
আমরা মিলনসাগরে  কবি বিমানবিহারী মজুমদারের বৈষ্ণব পদাবলী আগামী প্রজন্মের কাছে পৌঁছে দিতে
পারলে এই প্রচেষ্টার সার্থকতা।
বৈষ্ণব পদাবলীর "রাগ"                                                             পাতার উপরে . . .
বৈষ্ণব পদাবলীর পদগুলি মূলত গান হিসেবেই রচনা করা হোতো। প্রায় প্রতিটি পদের শুরুতেই সেই পদটির
“রাগ”-এর উল্লেখ থাকে। তবে কিছু পদের আগে তার “রাগ”-এর উল্লেখ নেই এমনও পাওয়া গিয়েছে। বৈষ্ণব
পদাবলীর সংকলকগণ যখন তাঁদের সংকলনে পদ সাজান, তখন পর পর একাধিক গানের যদি একই সুর বা
রাগ থাকে, তাহলে তাঁরা প্রথম গানটিতে তার রাগ উল্লেখ ক’রে পরের গানটিতে রাগের যায়গায় “তথা রাগ”
বা “যথা” শব্দ বসিয়ে দিতেন, এই বোঝাতে যে পরের গানটি একই রাগাশ্রিত। কিন্ত এমনও পাওয়া গিয়েছে
যে একই গান বিভিন্ন সংকলকের সংকলনে ভিন্ন রাগাশ্রিত বলে উল্লেখিত। বহু পদই মুখে মুখে গীত
অবস্থায় পাওয়া গিয়েছে।  তাই  একই গান  বিভিন্ন  গায়কের মুখে ভিন্ন ভিন্ন সুরে পাওয়া গিয়ে থাকতেই
পারে। তাই অনেক বিদগ্ধজনেরা মনে করেন যে এখন আর পদের রাগের উল্লেখ না করলেও চলে। যে
যেমন সুরে চায়, গেয়ে আনন্দ লাভ করলেই এর সার্থকতা। আমরা অবশ্য যে সংকলন থেকে যে পদ
নিয়েছি, সেই সংকলনে উল্লেখিত রাগটি মিলনসাগরের পাতায় তুলে দিয়েছি। এমন হতে পারে বিশেষজ্ঞরা
অন্য সংকলনে সেই গানটির অন্য রাগ দেখতে পাবেন।
কবি বিমানবিহারী মজুমদারের মূল পাতায় যেতে এখানে ক্লিক করুন।
উত্স -
.        সুবোধচন্দ্র সেনগুপ্ত ও অঞ্জলি বসু, সংসদ বাঙালি চরিতাভিধান, ২০১০।
.        ১৬৪৩-১৬৭৬ সময়কালে, রামগোপাল দাস (গোপাল দাস) সংকলিত ও বিরচিত এবং ১৯৪৬ সালে
.        হরেকৃষ্ণ মুখোপাধ্যায়, সুকুমার সেন ও প্রফুল্ল পাল দ্বারা সম্পাদিত, বৈষ্ণব পদাবলী সংকলন
.        “শ্রীশ্রীরাধাকৃষ্ণ-রসকল্পবল্লী”।
.        আনুমানিক ১৭০০ সালে বিশ্বনাথ চক্রবর্তী (হরিবল্লভ দাস) সংকলিত ও বিরচিত এবং ১৯২৪ সালে,
.        রাধানাথ কাবাসী দ্বারা সম্পাদিত বৈষ্ণব পদাবলী সংকলন “শ্রীশ্রীক্ষণদা-গীতচিন্তামণি”।
.        আনুমানিক ১৭২৫ সালে নরহরি চক্রবর্তী (ঘনশ্যাম) সংকলিত ও বিরচিত এবং ৪৬২ গৌরাব্দে
.        (১৯৪৯), হরিদাস দাস দ্বারা সম্পাদিত বৈষ্ণব পদাবলী সংকলন “শ্রীশ্রীগীতচন্দ্রোদয় (পূর্বরাগ)”।
.        গৌরমোহন দাস সংকলিত বৈষ্ণব পদাবলী সংকলন “পদকল্পলতিকা”, ১৮৪৯।
.        আনুমানিক ১৭২৫ সালে রাধামোহন ঠাকুর (রাধামোহন দাস) সংকলিত ও বিরচিত এবং ১৮৭৮
.        সালে, রামনারায়ণ বিদ্যারত্ন দ্বারা সম্পাদিত বৈষ্ণব পদাবলী সংকলন “পদামৃত সমুদ্র”।
.        আনুমানিক ১৭৫০ সালে গোকুলানন্দ সেন (বৈষ্ণবদাস) সংকলিত ও বিরচিত এবং ১৯১৫-১৯৩১
.        সময়কালে, সতীশচন্দ্র রায় দ্বারা সম্পাদিত বৈষ্ণব পদাবলী সংকলন “শ্রীশ্রীপদকল্পতরু”, ৫ খণ্ডে,
.        সটীক সংস্করণ, ১৯১৫-১৯৩১। প্রথম সংস্করণ ১৮৯৬।
.        দুর্গাদাস লাহিড়ী সম্পাদিত বৈষ্ণব পদাবলী সংকলন “বৈষ্ণব-পদলহরী”, ১৯০৫।
.        হরিলাল চট্টোপাধ্যায় সম্পাদিত বৈষ্ণব পদাবলী সংকলন “শ্রীশ্রীপদরত্ন-মালা”, ১৯১৬।
.        চন্দ্রনাথ বন্দ্যোপাধ্যায় সংকলিত রাজেন্দ্রনাথ বন্দ্যোপাধ্যায় দ্বারা প্রকাশিত “শ্রীশ্রীপদামৃতসিন্ধু”,
.        ১৯২২।
.        সতীশচন্দ্র রায় সম্পাদিত বৈষ্ণব পদাবলী সংকলন “অপ্রকাশিত পদরত্নাবলী”, ১৯২৬।
.        জগবন্ধু ভদ্র সংকলিত ও মৃণালকান্তি ঘোষ সম্পাদিত, বৈষ্ণব পদাবলী সংকলন  “শ্রীগৌরপদ
.        তরঙ্গিণী”, ১৯৩৪।
.        নবদ্বীপ চন্দ্র ব্রজবাসী ও খগেন্দ্রনাথ মিত্র সম্পাদিত মহাজন পদালীর সংকলন “শ্রীপদামৃতমাধুরী”,
.        ১৯৩৭।
.        আবদুল কাদির ও রেজাউল করীম সম্পাদিত, বাঙ্গালী মুসলমান কবিদের রচিত কবিতাবলীর
.        সংকলন “কাব্য-মালঞ্চ”, ১৯৪৫।
.        যতীন্দ্রমোহন ভট্টাচার্য্য সম্পাদিত “বাঙ্গালার বৈষ্ণব-ভাবাপন্ন মুসলমান কবি”, ১৯৪৫।
.        হরেকৃষ্ণ মুখোপাধ্যায় সম্পাদিত বৈষ্ণব পদাবলী সংকলন “বৈষ্ণব পদাবলী”, ১৯৪৬।
.        সুরেন্দ্রনাথ বন্দ্যোপাধ্যায় সম্পাদিত “পদামৃত লহরী”।
.        খগেন্দ্রনাথ মিত্র, সুকুমার সেন, বিশ্বপতি চৌধুরী ও শ্যামাপদ চৌধুরী সম্পাদিত বৈষ্ণব পদাবলী
.        সংকলন “বৈষ্ণব পদাবলী (চয়ন)”, ১৯৫২।
.        সুকুমার সেন সংকলিত বৈষ্ণব পদাবলী সংকলন “বৈষ্ণব পদাবলী”, ১৯৫৭।
.        সঙ্গীতাচার্য্য দুর্গাচরণ বিশ্বাস সংগৃহীত “কীর্ত্তন-পদাবলী”, ১৯৫৯।
.        সরোজ বন্দ্যোপাধ্যায় সম্পাদিত বৈষ্ণব পদাবলী সংকলন “বৈষ্ণব পদরত্নাবলী”, ১৯৬০।
.        বিমান বিহারী মজুমদার সম্পাদিত “ষোড়শ শতাব্দীর পদাবলী-সাহিত্য”, ১৯৬১।
.        বিমান বিহারী মজুমদার সম্পাদিত “পাঁচশত বত্সরের পদাবলী”, ১৯৬১।
.        দেবনাথ বন্দ্যোপাধ্যায় সম্পাদিত বৈষ্ণব পদাবলী সংকলন “বৈষ্ণব পদসঙ্কলন”, ১৯৭৭।
কবি বিমানবিহারী মজুমদারের মূল পাতায় যেতে এখানে ক্লিক করুন।
আমাদের ই-মেল - srimilansengupta@yahoo.co.in
এই পাতা প্রথম প্রকাশ - ৯.৪.২০১৭                                                         পাতার উপরে . . .
...